Diari Oficial de la Generalitat Valenciana


Sumari del DOGV 2273, del 24-05-1994 (1994/831511)

ORDRE de 25 d'abril de 1994, de la Conselleria de Cultura, per la qual es convoquen ajudes a la producció de llargs metratges i series per a 1994.
--------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/04/25/(5)/dof/vci/html**

### Dades del document

Número de DOGV
:   2273

Data del DOGV
:   24-05-1994

Secció del DOGV
:   DISPOSICIONS GENERALS

Número del document
:   1994/831511


Data del document
:   25-04-1994

Organisme emissor
:   Conselleria de Cultura

Tipus de document
:   Ordre

ORDRE de 25 d'abril de 1994, de la Conselleria de Cultura, per la qual es convoquen ajudes a la producció de llargs metratges i sèries per a 1994. [94/3277]  
Amb la finalitat d'estimular i donar suport a la producció àudio-visual amb vista al desenvolupament i la consolidació del sector i tenint en compte que una de les mesures que s'ha d'adoptar per a això és el foment d'aquest sector a partir de la concessió d'ajudes destinades al finançament de produccions àudio-visuals, d'acord amb els articles 2 i 31.4 de la Llei Orgànica 5/1982, d'1 de juliol, per la qual s'aprova l'Estatut d'Autonomia de la Comunitat Valenciana, i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENE  
Primer  
Es convoca la concessió d'ajudes a la producció de llargs metratges i sèries per a 1994, i s'aproven les bases de la convocatòria, que s'inclouen en l'annex I d'aquesta ordre.  
Segon  
L'import global màxim de les ajudes que es concediran per a aquesta finalitat serà de 58.023.161 de pessetes, i aniran a càrrec de l'aplicació 408/94 del programa pressupostari 455.10 de la Generalitat Valenciana.  
DISPOSICIONS FINALS  
Primera  
S'autoritza el director general de Promoció Cultural a dictar les resolucions necessàries per a l'aplicació i el desplegament d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà interposar un recurs contenciós administratiu en el termini de dos mesos, comptar des de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.  
La interposició s'haurà de comunicar prèviament a aquest òrgan. Tot això d'acord amb el que disposen l'article 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 25 d'abril de 1994  
La consellera de Cultura,  
PILAR PEDRAZA MARTÍNEZ  
ANNEX I  
Bases per a l'adjudicació de les ajudes a la producció de llargs metratges i sèries per a 1994.  
1. Característiques de les ajudes  
Les ajudes que es concediran no podran excedir el 30% del pressupost total de la producció, degudament documentat.  
En els casos de coproducció, l'ajuda no podrà excedir mai el 30% del total de la participació en aquesta de l'empresa privada valenciana.  
2. Requisits per a la concessió de les ajudes  
Podran optar a aquestes ajudes els projectes presentats per productores inscrites en el Registre Administratiu d'Empreses Cinematogràfiques de Producció de la Comunitat Valenciana o que justifiquen haver sol·licitat aquesta inscripció.  
3. Sol·licituds  
3.1. El termini de presentació de les sol·licituds serà de vint dies hàbils a partir de l'endemà de la publicació d'aquesta ordre en el Diari Oficial de la Generalitat Valenciana.  
3.2. Les sol·licituds s'hauran de formalitzar segons el model de l'annex II, que es proporcionarà en la Direcció Territorial de Cultura de cada província, i s'acompanyaran de la documentació següent:  
3.2.1. Fotocòpia del NIF del sol·licitant, si es tracta d'una persona física, o de la persona que actue com a representant, en el cas de persones jurídiques, i el document acreditatiu de la representació i del domicili social de l'empresa.  
3.2.2. Fotocòpia de la inscripció de l'empresa productora en el Registre Administratiu d'Empreses Cinematogràfiques de Producció de la Comunitat Valenciana, o justificant d'haver iniciat els tràmits d'inscripció en aquest registre.  
3.2.3. Fotocòpia del CIF i l'alta en l'impost d'activitats econòmiques de l'empresa sol·licitant, i les seues dades bancàries.  
3.2.4. Acreditació de posseir els pertinents drets de propietat intel·lectual sobre el guió, i si s'escau, el d'opció sobre l'obra preexistent.  
3.2.5. Cinc exemplars del projecte format per:  
a) Guió.  
b) Historial professional de l'empresa productora.  
c) Pressupost de la producció segons el model que es facilitarà en les direccions territorials de Cultura.  
d) Pla de finançament raonat i degudament documentat mitjançant l'aportació, si escau, dels contractes o acords subscrits a aquest efecte, amb especial referència a les aportacions, subvencions o ajudes sol·licitades i/o rebudes d'altres administracions o institucions públiques o privades.  
e) Pla de producció per als pròxims dos anys.  
f) Pla de comercialització de la producció.  
g) Pla de treball amb indicació del temps de rodatge, dates i localitzacions.  
h) Composició de l'equip tècnic i artístic.  
i) Currículum del director i del guionista de la producció.  
j) Formulari normalitzat (annex III) en què s'haurà de detallar la participació d'elements valencians tant tècnics com artístics de la producció.  
3.2.6. Cinc exemplars de l'extracte del projecte format per:  
a) Historial professional de l'empresa productora.  
b) Pla de producció per als pròxims dos any.  
c) Memòria resumida firmada pel productor, el director i el guionista (màxim 3 folis).  
d) Sinopsi del guió (màxim 10 folis).  
e) Dades bàsiques de l'historial professional del director i del guionista.  
f) Resum del pla del treball amb indicació del temps de rodatge i localitzacions.  
g) Síntesi del pla de finançament.  
h) Síntesi del pla d'explotació.  
i) Composició de l'equip tècnic i artístic.  
j) Formulari normalitzat (annex III) en què s'haurà de detallar la participació d'elements valencians tant tècnics com artístics de la producció.  
3.3. La Direcció General de Promoció Cultural podrà sol·licitar a l'interesat la seua compareixença personal o l'aportació dels documents o la informació que considere necessària per a l'estudi del projecte.  
3.4. Si la sol·licitud no inclou totes les dades exigides o falta documentació acreditativa, s'instarà l'interessat perquè en el termini de deu dies esmene aquests defectes, amb l'advertiment que si no ho fa la seua sol·licitud serà arxivada.  
3.5. Tota la documentació requerida s'haurà de presentar en les direccions territorials de Cultura juntament amb la sol·licitud, o bé per qualsevol dels mitjans que estableix l'article 38 de la Llei de Règim Jurídic de les Administracions Públiques i del Procediment Administatiu Comú.  
3.6. Les direccions territorials de Cultura enviaran les sol·licituds d'ajuda a la Direcció General de Promoció Cultural, la qual instruirà l'expedient corresponent.  
4. Resolució de les sol·licituds  
4.1. Per a l'avaluació dels projectes presentats es constituirà una comissió avaluadora nomenada pel director general de Promoció Cultural i de la qual formaran part:  
- President: director general de Promoció Cultural o persona que hi delegue.  
- Vicepresident: director general de Mitjans de Comunicació Social o persona que hi delegue.  
- Secretari: cap del Servei de Promoció Cultural i Mitjans -udio-visuals de la Conselleria de Cultura, o persona que hi delegue.  
- Vocals: cinc membres designats pel director general de Promoció Cultural, dos dels quals hauran de ser, u d'ells, experts en anàlisi de projectes cinematogràfics, i l'altre, en anàlisi de guions.  
4.2. La comissió avaluadora té facultats per a realitzar, per mitjà dels seus membres, totes les comprovacions que estime necessàries per a la millor avaluació dels projectes presentats.  
4.3. Els criteris que es tindran en compte per a la valoració dels projectes presentats són:  
- Viabilitat del projecte.  
- Interès i qualitat del guió.  
- Participació en la producció de mitjans tècnics i artístics valencians.  
4.4. Vist l'informe no vinculant de la comissió avaluadora, el director general de Promoció Cultural elevarà una proposta de resolució a la consellera de Cultura, qui resoldrà l'adjudicació de les subvencions convocades i la seua quantia.  
Aquesta resolució s'haurà de dictar en el termini màxim de quatre mesos a partir de la finalització del termini de presentació de sol·licituds. La no resolució dins del termini establert anteriorment produirà l'efecte de la desestimació presumpta de les sol·licituds presentades.  
4.5. Concedida la subvenció, l'interessat haurà de manifestar per escrit la seua acceptació en un termini no superior a quinze dies comptats a partir de la recepció de la notificació de la concessió de l'ajuda (annex IV). Transcorregut aquest termini sense rebre'n l'acceptació expressa, perdrà el dret a la subvenció concedida.  
5. Pagament de les subvencions  
La tramitació del pagament de les subvencions començarà després de la justificació per part dels beneficiaris del compliment de les obligacions que estableix la base d'aquest annex. La presentació dels justificants s'haurà de realitzar abans del 30 de novembre de 1994. En cas d'impossibilitat de complir abans del 30 de novembre totes les obligacions establertes, el beneficiari podrà presentar, sempre abans d'aquesta data, un aval bancari per l'import total de la subvenció concedida a fi de garantir el compliment d'aquestes obligacions. Aquest termini complementari s'acabarà irrevocablement l'1 d'abril de 1995, i en el cas d'incompliment d'aquesta o de les restants obligacions, l'administració executarà l'aval i les restants mesures administratives que se'n deriven.  
6. Obligacions dels beneficiaris  
6.1. Realitzar la producció àudio-visual objecte de la subvenció segons la documentació presentada.  
6.2. Comunicar a la Direcció General de Promoció Cultural qualsevol eventualitat o modificació que puga afectar el desenvolupament de l'objecte de la subvenció.  
6.3. Presentar justificants d'estar al corrent de les seues obligacions tributàries amb la hisenda pública i davant la seguretat social.  
6.4. Acreditar el cost de la producció o de la participació en aquesta en el cas de coproducció, mitjançant la presentació dels justificants de pagament corresponents.  
6.5. Fer constar en els títols de crèdit la col·laboració de la Generalitat Valenciana.  
6.6. Presentar el justificant d'haver dipositat una còpia de la producció subvencionada en format original i en perfectes condicions en la Filmoteca de la Generalitat Valenciana, per al compliment de les seues finalitats, i dues còpies en VHS en la Direcció General de Promoció Cultural.  
6.7. Concedir l'autorització a la Generalitat Valenciana (annex V) per a la utilització de la producció en les activitats relacionades amb la política de promoció de l'àudio-visual valencià.  
L'incompliment de qualsevol d'aquestes obligacions o la infracció d'algun dels seus extrems serà causa de revocació de la concessió de la subvenció i obligarà al reintegrament de les quantitats percebudes.  
ANNEX II  
Model de sol·licitud  
... NIF ... com a ... de l'empresa de producció àudio-visual ... CIF núm. ... amb domicili a ... carrer ... núm. ... CP ... telèfon ..., fax ... , d'acord amb las bases per a la concessió de subvencions per a llargs metratges i sèries àudio-visuals durant l'any 1994 (DOGV núm. ... , de ... de 1994),  
SOL.LICITE   
Una subvenció per a la realització de la producció àudio-visual titulada ...,   
Amb aquesta finalitat adjunte la documentació referida al projecte i a l'empresa productora que s'indica al dors, que s'obliga a l'estricte compliment de les condicions que estableixen les bases.  
Si li és concedida l'ajuda, l'import s'haurà d'ingressar en el compte corrent núm. ... del banc o caixa d'estalvis ... sucursal ... carrer ... de ... titular ...   
València, ... de ... de 1994  
Firma:  
DIRECCIÓ GENERAL DE PROMOCIÓ CULTURAL DE LA CONSELLERIA DE CULTURA DE LA GENERALITAT VALENCIANA.  
 ANNEX III  
Declaració de participació de mitjans tècnics i artístics valencians en la producció titulada:  
Director:  
Guionista:  
Músic:  
Productor:  
Director de fotografia:  
Cap d'electricistes:  
Estudis de muntatge/edició:  
Estudis de sonorització i doblatge:  
Localitzacions amb indicació de temps de rodatge:  
Vestuari:  
Maquillatge:  
Perruqueria:  
Actors principals:  
Actors secundaris:  
Altres:  
DIRECCIÓ GENERAL DE PROMOCIÓ CULTURAL DE LA CONSELLERIA DE CULTURA DE LA GENERALITAT VALENCIANA.  
ANNEX IV  
Acceptació de la subvenció  
..., DNI ..., en representació de l'empresa ..., inscrita en el Registre Administratiu d'Empreses Cinematogràfiques de Producció de la Comunitat Valenciana amb el núm ..., que disposa d'una ajuda econòmica a la producció titulada ... per un import de ... PTA, concedida per resolució de la consellera de Cultura, faig constar l'acceptació de l'ajuda.  
València, ... de ... de 1994  
Firma:  
DIRECCIÓ GENERAL DE PROMOCIÓ CULTURAL DE LA CONSELLERIA DE CULTURA DE LA GENERALITAT VALENCIANA.  
ANNEX V  
Autorització  
..., DNI núm. ..., en representació de l'empresa ..., NIF ..., amb domicili a ..., beneficiària d'una subvenció a la producció ...  
Autoritze la Generalitat Valenciana perquè utilitze aquesta producció en activitats relacionades amb la política de promoció de la producció de l'àudio-visual valencià.  
València, ... de ... de 1994  
Firma:  
DIRECCIÓ GENERAL DE PROMOCIÓ CULTURAL DE LA CONSELLERIA DE CULTURA DE LA GENERALITAT VALENCIANA.


Còpia Permalink ELI